
Dunaszekcső Községi Önkormányzat Képviselő-testülete
7/2007.

Jegyzőkönyv
Készült a Dunaszekcső Községi Önkormányzat Képviselő-testülete 2007. május 14-én megtartott  rendkívüli üléséről.

Jelen vannak:

	Faller János
	polgármester

	Hetényi Ádámné
	alpolgármester

	Bokor Zoltánné

Kulutácz Zoltán
	

	Prucs András
	

	Sándor József Benedek
	

	Szabó Gergely
	képviselők


Pest Éva körjegyző 

Igazoltan távol: Tóth András, Metz Judit, Bíró Zsolt

Faller János polgármester megállapítja, hogy az ülés határozatképes, mert a megválasztott 10 fő képviselő közül 7 fő az ülésen megjelent. Javaslatot tesz az ülés napirendi pontjaira, melyeket a testület további javaslat nélkül az alábbiak szerint elfogad:

1.) Az OLLE programban való részvétel visszavonása

Előterjesztő: Faller János polgármester

NAPIREND TÁRGYALÁSA

Faller János polgármester: Február 26-án döntött a testület arról, hogy a sportfeladatok, sportintézmények fejlesztési lehetőségeinek felkutatása érdekében regisztráltatja az önkormányzatot az OLLE programban. A felmérések elkészültek.  A felmérési adatokból kiderül, hogy nem vették figyelembe a már meglévő alépítményeket, a világítást, a szegélyeket. Valamilyen szinten nagyon fontos lenne egészségügyi szempontok miatt a salakos pálya felújítása, illetve mióta ez a pálya elkészült 1980-as évek eleje óta talán csak egyszer lett karbantartási munka-fedőréteg pótlása- elvégezve. Szerintem mindegyikünk elkötelezett abba az irányba, hogy a falu a megtartó képességet növeljük. Ezt a műfüvesítést az egyik lehetséges megoldásnak tartom. A környező településeken nincs hasonló infrastruktúra. Javaslom,hogy ezt a projektet, amit az MLSZ kínál, vessük el mert olyan jelentős terhet róna az önkormányzatra a kiadások teljesítése megvalósítás esetén, hogy akár az önkormányzati intézmények működés is veszélybe kerülhetne. Továbbá javaslom, keressünk más megoldást, keressünk több árajánlatot úgy, hogy azokra a munkákat, amelyeket mi is el tudunk végezni- vízelvezetés kézi földmunkák – szervezzünk társadalmi munkát.
35/2007.(V.14.) Kt.számú határozat

a 18/2007.(II.26.) Kt.számú határozat hatályon kívül helyezéséről
A képviselő-testület a 18/2007.(II.26.) Kt.számú határozatot hatályon kívül helyezi,  a sportfeladatok, sportintézmények fejlesztési lehetőségeire meghirdetett OLLE programban – megismerve a fejlesztések költségkihatásait, az árkalkulációkat – Dunaszekcső Község Önkormányzata a továbbiakban nem kíván részt venni.

A testület felhatalmazza a polgármestert, hogy tárgyaljon más kivitelezőkkel, kérjen be több árajánlatot.
Határidő: azonnal

Felelős: Faller János polgármester

Több napirend, kérdés, hozzászólás nem volt, a polgármester az ülést berekesztette.

Kmf.

Faller János
Pest Éva

polgármester
körjegyző

